**Informatīvais ziņojums**

**„Par vienošanos par atlīdzības noteikšanu un izmaksu**

**par 2016., 2017. un 2018.gadā veikto reprogrāfisko reproducēšanu**

**valsts pārvaldē”**

1. **Ievads**

Ar Ministru kabineta 2014.gada 10.septembra rīkojumu Nr.490 „Par komisiju atlīdzības noteikšanai par reprogrāfisko reproducēšanu” (turpmāk –Rīkojums) izveidota komisija atlīdzības noteikšanai par reprogrāfisko reproducēšanu (turpmāk – Komisija), kuras sastāvā ir pārstāvji no Kultūras ministrijas, Izglītības un zinātnes ministrijas, Vides aizsardzības un reģionālās attīstības ministrijas, Tieslietu ministrijas un Finanšu ministrijas. Komisijas sekretariāta funkcijas veikšana un Komisijas darba organizēšana uzdota Kultūras ministrijai.

Komisijas uzdevums saskaņā ar Autortiesību likuma 35.panta ceturto daļu ir pārstāvēt valsts pārvaldi un panākt vienošanos ar mantisko tiesību kolektīvā pārvaldījuma organizāciju attiecībā uz atlīdzības par reprogrāfisko reproducēšanu noteikšanas kritērijiem un lielumu. Atbilstoši Rīkojuma 2.punktam kultūras ministram ir pienākums pēc iepriekš minētās vienošanās panākšanas iesniegt to noteiktā kārtībā Ministru kabinetā. Atbilstoši Rīkojuma 3.punktam Komisija, ja nepieciešams, sagatavo informatīvo ziņojumu par Rīkojuma izpildi un kultūras ministrs iesniedz to noteiktā kārtībā Ministru kabinetā.

1. **Tiesiskais regulējums**

Atbilstoši Eiropas Parlamenta un Padomes 2001.gada 22.maija Direktīvas 2001/29/EK par dažu autortiesību un blakustiesību aspektu saskaņošanu informācijas sabiedrībā 5.panta 2.punkta a) apakšpunktam Eiropas Savienības dalībvalstis var noteikt ierobežojumu reproducēšanas tiesībām attiecībā uz reproducēšanu, kas tiek veikta uz papīra vai līdzīga materiāla, izņemot notis, ar noteikumu, ka tiesību subjekti saņem taisnīgu atlīdzību. Attiecīgi Autortiesību likuma 35.panta pirmā daļa paredz, ka bez autora piekrišanas fiziskajai personai atļauts publicētus darbus, izņemot notis, reprogrāfiski reproducēt personiskai lietošanai bez tieša vai netieša komerciāla nolūka, par ko autori un izdevēji ir tiesīgi saņemt taisnīgu atlīdzību. Saskaņā ar Autortiesību likuma 1.panta 18.punktu ar „reprogrāfisko reproducēšanu” saprot darba faksimileksemplāru izgatavošanu ar jebkura līdzekļa palīdzību fotokopēšanas ceļā, izņemot iespiešanu, kā arī skenēšanu vai faksimileksemplāru izgatavošanu fotokopēšanas ceļā palielinātā vai samazinātā mērogā.

Atbilstoši Autortiesību likuma 35.panta otrajai daļai atlīdzību par reprogrāfisko reproducēšanu maksā personas, kuru valdījumā vai lietošanā ir reprogrāfiskai reproducēšanai paredzētās iekārtas un kuras nodrošina šādas reproducēšanas pieejamību fiziskajām personām par maksu vai bez tās.

Atbilstoši Autortiesību likuma 63.panta piektās daļas 5.punktam un astotajai daļai autortiesību un blakustiesību subjektu mantiskās tiesības attiecībā uz reprogrāfisku reproducēšanu personiskai lietošanai tiek administrētas tikai kolektīvi, un to veic tikai viena mantisko tiesību kolektīvā pārvaldījuma organizācija. Tāpat Autortiesību likuma 35.panta piektā daļa nosaka, ka atlīdzību par reprogrāfisko reproducēšanu iekasē, sadala un autoriem un izdevējiem izmaksā viena mantisko tiesību kolektīvā pārvaldījuma organizācija, kas saņēmusi Kultūras ministrijas atļauju.

Kultūras ministrija 2014.gada 17.jūnijā ir izsniegusi biedrībai „LATREPRO” (turpmāk – LATREPRO) atļauju Nr.8-1/2 veikt autoru mantisko tiesību kolektīvo pārvaldījumu attiecībā uz reprogrāfisko reproducēšanu personiskai lietošanai.

1. **Komisijas paveiktais un vienošanās saturs**

2015.gada 9.jūlijā Kultūras ministrija organizēja Komisijas un LATREPRO pirmo tikšanos, kuras laikā puses uzsāka pārrunas ar mērķi panākt Autortiesību likuma 35.panta ceturtajā daļā paredzēto vienošanos. Tikšanās laikā LATREPRO ierosināja, ka taisnīga atlīdzība par vienas autordarba lappuses reprogrāfisko reproducēšanu varētu būt 0,0142287181 *euro*. Šāda summa piedāvāta, balstoties uz skaitliski pamatotām ziņām par izdevējdarbībā autoru un izdevēju gūto labumu par viņu darbiem. Savukārt Komisija norādīja, ka būtu nepieciešams veikt pētījumu par reprogrāfiskās reproducēšanas praksi valsts pārvaldē, lai noteiktu faktisko reprogrāfiskās reproducēšanas apjomu viena gada laikā.

2015.gada nogalē sabiedriskās domas pētījumu centrs „SKDS” Kultūras ministrijas uzdevumā veica pētījumu „Ar autortiesībām aizsargāto darbu reprogrāfiskās reproducēšanas apjomi valsts un pašvaldību izglītības iestādēs un bibliotēkās”. Pētījumā tika noskaidrots kopējais ar autortiesībām aizsargāto darbu reprogrāfiskās reproducēšanas apjoms valsts pārvaldē – 6 658 521 lappuses viena gada laikā, ko sastāda kopēto un/vai ieskanēto lappušu skaits:

1) visās valsts un pašvaldību bibliotēkās – 253 648 lappuses;

2) visās vispārizglītojošajās skolās – 5 889 388 lappuses;

3) visās profesionālās izglītības iestādēs – 178 125 lappuses;

4) visās valsts augstskolās – 337 360 lappuses.

Komisija un LATREPRO tika iepazīstinātas ar veiktā pētījuma rezultātiem.

2016.gada 4.februārī Kultūras ministrijā notika otrā Komisijas un LATREPRO tikšanās. Šīs tikšanās laikā Komisija un LATREPRO panāca vienošanos ikgadējās atlīdzības aprēķinā par reprogrāfisko reproducēšanu valsts pārvaldē 2016.gadā un turpmākajos gados līdz jauna pētījuma veikšanai izmantot 2015.gada 9.jūlija tikšanās laikā LATREPRO izteikto ierosinājumu attiecībā uz vienas autordarba lappuses reprogrāfiskās reproducēšanas cenu, kā arī Kultūras ministrijas organizētā pētījuma rezultātus attiecībā uz reprogrāfiskās reproducēšanas apjomu. Puses arī vienojās, ka, lai aktualizētu maksājamās atlīdzības summu, ne retāk kā reizi trijos gados būtu veicams atkārtots pētījums par reprogrāfiskās reproducēšanas praksi valsts pārvaldē.

Komisijas un LATREPRO 2016.gada 4.februāra vienošanās paredz:

1) par vienas autordarba lappuses reprogrāfisko reproducēšanu valsts pārvaldē autoriem un izdevējiem izmaksājamās atlīdzības apmērs – 0,0142287181 *euro*;

2) kopējais valsts pārvaldē viena gada laikā reprogrāfiski reproducēto lappušu skaits atbilstoši Kultūras ministrijas veiktā pētījuma rezultātiem – 6 658 521 lappuse;

3) autoriem un izdevējiem izmaksājamās atlīdzības apmērs par vienu gadu – 94 742 *euro*;

4)  2018.gadā veicams atkārtots pētījums par reprogrāfiskās reproducēšanas praksi valsts pārvaldē, uz kura pamata nosakāms izmaksājamās atlīdzības apmērs par reprogrāfisko reproducēšanu 2019.gadā un divos turpmākajos gados.

1. **Ietekmes uz valsts budžetu un pašvaldību budžetu novērtējums**

Atlīdzības izmaksai par reprogrāfisko reproducēšanu valsts pārvaldē Kultūras ministrijai ir nepieciešams papildu finansējums no valsts budžeta.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | |  | Turpmākie trīs gadi (*euro*) | | | | 2017 | 2018 | 2019 | | Kopējās izmaiņas budžeta ieņēmumos t.sk.: | 94 742 | 94 742 | 94 742 | | Izmaiņas valsts budžeta ieņēmumos | 94 742 | 94 742 | 94 742 | | Izmaiņas pašvaldību budžeta ieņēmumos | 0 | 0 | 0 | | Kopējās izmaiņas budžeta izdevumos t.sk.: | 94 742 | 94 742 | 94 742 | | Izmaiņas valsts budžeta izdevumos | 94 742 | 94 742 | 94 742 | | Izmaiņas pašvaldību budžeta izdevumos | 0 | 0 | 0 | | Kopējā finansiālā ietekme: | 0 | 0 | 0 | | Finansiālā ietekme uz valsts budžetu | 0 | 0 | 0 | | Finansiālā ietekme uz pašvaldību budžetu | 0 | 0 | 0 | | Detalizēts ieņēmumu un izdevumu aprēķins:  **2017.gads** – atlīdzība par reprogrāfisko reproducēšanu par 2016.gadu:  1) valsts un pašvaldību bibliotēkās – 3 609,09 *euro*;  2) vispārizglītojošajās skolās – 83 798,44 *euro*;  3) profesionālās izglītības iestādēs – 2 534,49 *euro*;  4) valsts augstskolās – 4 800,20 *euro.*  Papildus nepieciešamais finansējums Kultūras ministrijai **94 742** ***euro***.  **2018.gads** – atlīdzība par reprogrāfisko reproducēšanu par 2017.gadu:  1) valsts un pašvaldību bibliotēkās – 3 609,09 *euro*;  2) vispārizglītojošajās skolās – 83 798,44 *euro*;  3) profesionālās izglītības iestādēs – 2 534,49 *euro*;  4) valsts augstskolās – 4 800,20 *euro.*  Papildus nepieciešamais finansējums Kultūras ministrijai **94 742** ***euro***.  **2019.gads** – atlīdzība par reprogrāfisko reproducēšanu par 2018.gadu:  1) valsts un pašvaldību bibliotēkās – 3 609,09 *euro*;  2) vispārizglītojošajās skolās – 83 798,44 *euro*;  3) profesionālās izglītības iestādēs – 2 534,49 *euro*;  4) valsts augstskolās – 4 800,20 *euro.*  Papildus nepieciešamais finansējums Kultūras ministrijai **94 742** ***euro***. | | | |   Nepieciešamā papildu finansējuma piešķiršana Kultūras ministrijai 2017., 2018. un 2019.gadam atbalstīta Ministru kabineta 2016.gada 16.augusta sēdē (prot. Nr.40 59.§), izskatot informatīvo ziņojumu „Par priekšlikumiem valsts budžeta ieņēmumiem un izdevumiem 2017.gadam un ietvaram 2017. –  2019.gadam”. |  |

1. **Turpmākā rīcība**
2. Lai nodrošinātu Autortiesību likuma 35.pantā noteiktā regulējuma ievērošanu attiecībā uz valsts pārvaldi, būtu atbalstāma Komisijas panāktā vienošanās ar LATREPRO par atlīdzības noteikšanu un izmaksu par 2016., 2017. un 2018.gadā veikto reprogrāfisko reproducēšanu valsts pārvaldē.
3. Kultūras ministrijai atlīdzības par 2016., 2017. un 2018.gadā veikto reprogrāfisko reproducēšanu valsts pārvaldē izmaksu jānodrošina no likumprojektā „Par valsts budžetu 2017.gadam” un likumprojektā „Par vidēja termiņa budžeta ietvaru 2017., 2018. un 2019.gadam” šim mērķim paredzētajiem valsts pamatbudžeta līdzekļiem.
4. Lai vienotos par atlīdzības noteikšanas kritērijiem un lielumu par 2019., 2020. un 2021.gadā veikto reprogrāfisko reproducēšanu valsts pārvaldē, Kultūras ministrijai 2018.gadā jāorganizē atkārtots pētījums par reprogrāfiskās reproducēšanas praksi valsts pārvaldē.
5. Komisijai, pamatojoties uz 2018.gadā organizētā pētījuma rezultātiem, nepieciešams panākt vienošanos par atlīdzības noteikšanu un izmaksu par 2019., 2020. un 2021.gadā veikto reprogrāfisko reproducēšanu valsts pārvaldē.

Kultūras ministre D.Melbārde

Vīza: Valsts sekretāra p.i. B.Zakevica

13.09.2016. 12:40

1176

L.Zommere, 67330211

[Linda.Zommere@km.gov.lv](mailto:Linda.Zommere@km.gov.lv)